**ЗДРАВСТВЕНИ ЦЕНТАР ВРАЊЕ**

**Број: 01-8961**

**Датум: 02.11.2021.године**

**Врање**

На основу члана 7. до 9. Посебног колективног уговора за здравствене установе чији је оснивач Република Србија, аутономна покрајина и јединца локалне самоуправе („Сл.гласник РС“ бр. 96/19 и 58/20 Анекс I), Кадровског плана за Здравствени центар Врање бр.112-01-31/2020-02 од 09.04.2020.године и допуне истог бр. 112-01-31/2020-02 од 24.12.2020.године као и Одлуке о потреби заснивања радног односа бр. 01-8960 од 02.11.2021. године, в.д.директора Здравственог центра Врање, расписује

**О Г Л А С**

за пријем у радни однос на **одређено** време, са пуним радним временом за следећa раднa

**1.** **Спремач/спремачица у просторијама у којима се пружају здравствене услуге**, 4 (четири) извршилаца у Служби за техничке, помоћне и друге сличне послове у одсеку за одржавање хигијене и вешераја Здравственог центра Врање, ради замене одсутног радника до његовог повратка на рад са боловања.

Услови: основно образовање

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка **3.3.3.**

-одржава хигијену просторија и опреме у коме се обавља здравствена делатност;

- одржава хигијену у административним просторијама;

-одржава хигијену у заједничким просторијама здравствене установе и околине здравствене установе;

-обавља послове прања, пеглања и одржавања одеће, веша и друге робе за потребе здравствене установе

**2. Помоћни кувар, 1 (један) извршилац**, одељење за дијететику припремање, сервирање и расподелу хране у Служби за техничке, помоћне и друге сличне послове Здравственог центра Врање, ради замене привремено одсутног радника до његовог повратка на рад са боловања.

Услови: основно образовање, сертификат за кувара.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка 3.3.14.

– припрема и обрађује намирнице код припремања и издавања оброка.

– припрема и сервира храну.;

– одржава хигијену у кухињу

– Одржава хигијену средстава за обраду и припрему намирница

– Уређује угоститељски објекат за услуживање корисника

**3. Домар/мајстор домар/молер,** **1 (један) извршилац,** у Служби за техничке, помоћне и друге сличне послове у одсеку за одржавање опреме и уређаја Здравственог центра Врање, ради замене привремено одсутног радника до његовог повраткана рад са боловања.

Услови: средње образовање

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка **3.3.23.**

-обавља прегледе објекта, врши контролу исправности инсталација, противпожарних система, уређаја, опреме, апарата и средстава према плану одржавања;

– обавља молерско-фарбарске послове као и друге радове одржавања и поправки;

– припрема објекте, опрему и инсталације за рад;

– обавештава надлежне службе о уоченим неправилностима у објекту или већим кваровима на системима и инсталацијама;

– пушта опрему или постројења у оперативни рад и зауставља на крају оперативног рада или у случају поремећаја или квара;

– прати параметре рада и подешава опрему и постројење;

– рукује постројењима у котларници; – води евиденцију о кваровима и извршеним поправкама.

**Заинтересовани кандидати за радно место под бројем 1. (спремач/спремачица) подносе:**

* Пријаву на оглас са кратком пословном биографијом и контакт телефоном
* Фотокопију личне карте или очитане податке са личне карте, уколико је чипована
* Фотокопију сведочанства
* Фотокопију извода из матичне књиге венчаних (уколико је презиме кандидата различито на неком од приложених докумената)

**Заинтересовани кандидати за радно место под бројем 2. (помоћни кувар) подносе:**

* Пријаву на оглас са кратком пословном биографијом и контакт телефоном
* Фотокопију личне карте или очитане податке са личне карте, уколико је чипована
* Фотокопију сведочанства
* Фотокопију сертификата
* Фотокопију извода из матичне књиге венчаних (уколико је презиме кандидата различито на неком од приложених докумената)

**Заинтересовани кандидати за радно место под бројем 3. (домар/мајстор домар/молер) подносе:**

* Пријаву на оглас са кратком пословном биографијом и контакт телефоном
* Фотокопију личне карте или очитане податке са личне карте, уколико је чипована
* Фотокопију дипломе
* Фотокопију извода из матичне књиге венчаних (уколико је презиме кандидата различито на неком од приложених докумената)

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Рок за подношење пријава је **8 дана** од дана објављивања на web страници Министарства здравља Републике Србије.

Кандидати који се благовремено јаве на оглас са потпуном конкурсном документацијом и који испуњавају услове огласа могу бити позвани на разговор, ради пружања додатних информација, које могу бити важне за доношење одлуке за пријем у радни однос.

Изабрани кандидати пре заснивања радног односа дужни су да доставе лекарско уверење као доказ о здравственој способности за послове за које се заснива радни однос, као и оверену документацију.

Кандидатима који не буду изабрани доставља се одлука о избору кадидата, на адресу коју буду приложили у пријави. **Конкурсна документација се не враћа.**

Избор кандидата вршиће се у складу са чл. 6 и 7. Правилника о процедури заснивања радног односа у Здравственом центру Врање број 02-5308/5 од 23.10.2018.године.

Коначну одлуку о избору кандидата доноси директор Здравственог центра Врање.

Неисправне и неблаговремене пријаве неће се разматрати.

Пријаву доставити у писарници у затвореној коверти са назнаком **„за оглас број 50"**  на адресу :

**Здравствени центар Врање**

**Јована Јанковића Лунге бр.1**

**17500 Врање**

**В.Д. ДИРЕКТОРА**

**ЗДРАВСТВЕНОГ ЦЕНТРА ВРАЊЕ**

**Др Саша Ђорђевић**